Reino skalūniniai kalnai

Reino skalūniniai kalnai () yra Vokietijoje, abipus Reino vidurupio, apima Šiaurės Reino−Vestfalijos, Reino krašto−Pfalco, Heseno ir Saro krašto žemes; didžiausia dalis Vokietijoje, likusioji Belgijoje, Prancūzijoje, Liuksemburge.

Didžiausias kalnų aukštis 881 m (Didžiojo Feldbergo kalnas Taunaus kalnagūbryje).

Reino skalūniniai kalnai susidarę iš skalūno, kvarcito, smiltainio, klinties. Kalnų masyvus skiria gilūs, siauri Reino, Mozelio, Lano ir kitų upių slėniai. Virš peneplenizuoto paviršiaus kalnagūbriai Taunus (Taunus) − 881,5 m, Hunsriukas (Hunsrück) − 816 m, kupolo pavidalo kalvos Ardėnai (Ardennen) − 652 m, Eifelis (Eifel) − 747 m, Vestervaldas (Westerwald) − 657 m) − vulkanų kūgių liekanos su krateriniais ežerais maromis.

Reino skalūninių kalnų šlaituose auga miškai. Yra akmens anglių telkiniai (Rūro baseinas).

Kategorija:Vokietijos kalnai
Kategorija:Belgijos geografija
Kategorija:Liuksemburgo geografija
Kategorija:Prancūzijos kalnai